Paese is een christelek feêst weerbie de opstandieng van de Heere Jezus wordt herdocht. Paese is anders dan vuuftig, zestig jaer vrom. Het is meêr waerelds eworre. A je Paese intikt op Google dan krieg je eêst aanbiedingen om een weekend naè een park te gaen. 't Kost bienae niks. Pas daènae kriieg je tekst en uutleg over de oorsprong en beteêkenisse van Paese. Op Eintjeszand is t'r zelfs een rommelmart op eêste Paese. Ik dienke a d'r nog vee mensen bin die a dat nie waardere en gedachten kriege an Sodom en Gomorra, ok a glôôve ze d'r misschien zelf ok nie mî in en gae ze nie naè de kerke. Zôiets op Twidde Paese kan wè. Dat is een dag van vrolijkheid en mie de fiets d'r op uut. Naè de kermis in Answest bevoorbeeld. 't Was d'n eêste kermis van 't jaer in Zuud-Beveland.